text: Varde begynder forfra med vindmølleplaner
  09 oktober 2014 kl. 17.33
  Vardes vindmølleplaner rykker nu helt tilbage til start. Planlægningen skal nu begynde forfra efter at være forkastet af Natur- og Miljøankenævnet. Men borgerne er ikke trygge ved sagen.
  Varde Kommune præsenterede for første gang ideen om en møllepark for kæmpevindmøller ved Næsbjerg.
  I juni i år kørte de første gravemaskiner ind i området. Men tre måneder senere - den 15. september - satte Natur- og Miljøklagenævnet en stopper for projektet. Der blev fundet op mod 30 punkter i planen, som der var indvendinger imod. 
  Arbejdet på stedet fortsatte i flere uger efter meddelelsen - til naboernes store bekymring.
  I går tog kommunen så konsekvensen. Kommunen har besluttet at begynde helt forfra med en VVM-redegørelsen.
  For nu skal der ikke være slinger i valsen omkring den nye 
  vindmøllepark i Varde. Det siger både kommune og entreprenør.
  Der skal være fuld gennemsigtighed, for vi gider ikke mere 
  ballade, siger entreprenøren i dag til TV SYD.
  